קרינה סמפיני

קרינה ליליאנה סמפיני (בספרדית: Carina Liliana Zampini; 12 בספטמבר 1975) היא שחקנית טלוויזיה ארגנטינאית. על פי רוב היא מגלמת את דמות הנבל. בין דמויות אלה בולטת אנה גריקו בטלנובלה "לב אמיץ", שעליה זכתה בפרס מרטין פיירו ב-2004 וכן תפקידה של קרלה לוסרו אותה ביצעה ב"לנצח נשים קטנות" ו־"עשירים ומפורסמים". על תפקיד זה זכתה בפרס ויוה 2000 בישראל.

קריירה
סמפיני, ילידת בואנוס איירס, החלה את קריירת המשחק שלה בגיל צעיר, אך את הפריצה הראשונה עשתה לראשונה כששיחקה ב"לנצח נשים קטנות". כילדה היא החלה להשתתף בתיאטרונים שונים. היא למדה משחק מגיל 9.

בשנת 1998 גילמה את ורה ואסקז בטלנובלה "Gasoleros", סדרה בערוץ 13 ארגנטינה.

בשנת 2000 גילמה את הדמות מצ'ה בטלנובלה "Calientes", גם היא בערוץ 13.

בשנים 2000–2001 גילמה את מריה מנדס, דמות ראשית של הטלנובלה "ירח פראי" בערוץ טלפה. ב"ירח פראי" (Luna Salvaje) זאת הייתה הפעם הראשונה שלה במפגש כזוג בטלנובלה עם השחקן גבריאל קוראדו אותו הכירה כבר בישראל במסגרת טקס ויוה 2000.

בשנת 2002 גילמה את לוסיה לדסמה (Lucía Ledesma) בסדרה "המורה פרנקו" (Franco Buenaventura, el profe).בשל אי הסכמתה עם קווי העלילה של דמותה, קרינה בחרה לעזוב את הסדרה באמצע.

בשנת 2004 גילמה בטלנובלה "לב אמיץ" Padre Coraje את אנה גריקו (Ana Guerrico). תפקיד זה זיכה אותה בפרס מרטין פיירו בקטגוריית הכוכבת הראשית של הטלנובלה.

בשנת 2005 חזרה קרינה לשחק עם גבריאל קוראדו כדמות בשם אווה הופמן (Eva Hoffman) בסדרה "גברים עם כבוד" (Hombres de Honor).

בשנת 2006 גילמה את רומינה פרנצ'יני (Romina Franccini) יחד עם השחקן אוסבלדו לפורט Osvaldo Laport בסדרה "מחרוזת האזמררלדים" (Collar de Esmeraldas).

בשנת 2008 נכנסה קרינה לטלנובלה "נשים של אף אחד" (Mujeres de nadie) בעונה השנייה כדמות בשם דוקטור פרננדה אלמירון (Dra. Fernanda Almirón) רופאת ילדים שסובלת מהפרעה דו-קוטבית.

בשנת 2010 חזרה קרינה לשחק בטלוויזיה בסדרה "Malparida" כדמות מרטינה פיגרואה (Martina Figueroa).

בשנים 2012–2013 כיכבה עם סבסטיאן אסטבנס בטלנובלה "אהבה מתוקה" (Dulce Amor), בדמותה של ויקטוריה בנדי (Victoria Bandi) כאשת עסקים בעלת חברה של שוקולדים.

בשנת 2014 היא כיכבה בסדרה "דרך לאהבה" (camino al amor) עם השותף שלה מ־dulce amor סבסטיאן אסטבנס, את דמותה של מלנה מננדס מזכירה בחברת ההובלות "קולוצ'י (colucci)"

בשנת 2015 התחילה להנחות תוכנית בישול עם חרארדו רוזין (Gerardo Rozin).

 טלוויזיה 
 טלנובלות 
 שנה  טלנובלה  תפקיד ערוץ  1995–1996  לנצח נשים קטנות  קרלה לוסארו ערוץ 9  1997–1998  עשירים ומפורסמים  קרלה לוסארו ערוץ 9  1998  Gasoleros  ורה ואסקז ערוץ 13  2000  Calientes  מצ'ה ערוץ 13  2000–2001  Luna Salvaje  מריה מנדז טלפה  2002  Franco Buenaventura, el profe  לוסיה טלפה  2004  לב אמיץ  אנה גואררו ערוץ 13  2005  Hombres de honor  איב הופמן ערוץ 13  2006  Collar de Esmeraldas  רומינה פרנצ'יני ערוץ 13  2008  Mujeres de nadie  פרננדה אלמירון ערוץ 13  2010  Malparida  מרטינה פיגוארו ערוץ 13  2012–2013  אהבה מתוקה  ויקטוריה בנדי טלפה 2014  דרך לאהבה  מלנה מנדז טלפה 

 חצי טלנובלה 
 שנה  טלנובלה  ערוץ  דמות 1999  Por el nombre de Dios  טלפה  אריאנה 2002  Infieles  טלפה  לטיסיה 2005  Botines  ערוץ 13  קלרה 2011  Decisiones de vida  ערוץ 9  בלנקה

קישורים חיצוניים

קטגוריה:שחקניות קולנוע וטלוויזיה ארגנטינאיות
קטגוריה:ארגנטינאיות שנולדו ב-1975
קטגוריה:ארגנטינאים שנולדו ב-1975